سامى اسمه خد انتباه الاعلام لما حرق العلم السوري في مظاهرة سنة 1998 ضد الاحتلال السوري وعمل بعد كدة اعتصامات ومظاهرات مع زمياله الطلبة وكانوا بيطالبوا بانسحاب الجيش السوري ومخابراته وخروج المعتقلين من السجون السورية. وفي الجامعة اليسوعية وهو بيدرس كان هو وزمايله ليهم نشاط ونضال سياسي واللي خلا سامي يتمسك من الامن كذا مرة وفي 11 ابريل 2005 سامي راح بعريضة لساحة الاسكوا ممضي عليها من عشرتلاف طالب عشان المعتقلين في السجون السورية. سامي الجميل كان رئيس الحركة الطلابية لحزب الكتايب لما كان طالب في كلية الحقوق في جامعة القديس يوسف في الفترة من 1999 وقعد بعدها كام سنة. سياساته اعتبرت محافظة وقومية أكتر من والده أمين الجميل ، وانه في 5 نوفمبر سنة 2006 أطلق حركة لبناننا، منفصلة عن حزب الكتايب. حركة سامي هدفها انها تعيد توحيد المسيحيين اللبنانيين المنقسمين سياسيا. سامي هو ناقد كبير للجناح العسكري لحزب الله والتيار الوطني الحر بتاع ميشال عون. في انترفيو عمله سنة 2006 بعد الحرب بين اسرائيل وحزب الله، الجميل اتهم حزب الله انه بيسعى "لتنفيذ اقامة دولة اسلامية في لبنان" ، وقال كمان ان "حزب الله بيتصرف كانه بلد مستقل بذاته: سلطة سياسية سلطة اقتصادية ، ولاء اجتماعي وقوى عسكرية، والمنطقة اللي بتفرض فيها قوانينها... كل صفات الدولة". وعبر عن أمله في أن المسيحيين اللبنانيين يوحدوا مواقفهم السياسية في إطار زي كدة، وشدد على أن الكتايب هي مفتوحة لكل المسيحيين.